Source: http://eur-lex.europa.eu/LexUriServ/LexUriServ.do?uri=CELEX:32006R1463:RO:NOT
Timestamp: 2013-12-12 21:29:12+00:00

Document:
EUR-Lex - 32006R1463 - RO
Regulamentul (CE) nr. 1463/2006 al Consiliului din 19 iunie 2006 de adaptare a Regulamentului (CE) nr. 1698/2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR), ca urmare a aderării Bulgariei și României la Uniunea Europeană
JO L 277, 9.10.2006, p. 1-1 (ES, CS, DA, DE, ET, EL, EN, FR, GA, IT, LV, LT, HU, MT, NL, PL, PT, SK, SL, FI, SV)
ediţie specială în limba bulgară: capitol 03 volum 76 p. 9 - 9
editie speciala in limba româna: capitol 03 volum 76 p. 9 - 9
Ediţie specială în limba croată capitol 03 volum 027 p. 208 - 208
a intrării în vigoare: 01/01/2007; intrare în vigoare a se vedea articolul 1 + 12005S
Politică regională, Structuri agricole, Fonduri agricole structurale
32005R1698 modificare modificare articol 17.2 de la 01/01/2007
32005R1698 modificare modificare articol 20 de la 01/01/2007
52006PC0149 adoptare Modificat prin:
rectificat prin 32006R1463R(01) Selectează toate actele care menționează acest document
Regulamentul (CE) nr. 1463/2006 al Consiliului
de adaptare a Regulamentului (CE) nr. 1698/2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR), ca urmare a aderării Bulgariei și României la Uniunea Europeană
având în vedere Tratatul privind aderarea Bulgariei și României la Uniunea Europeană semnat la Luxemburg, la 25 aprilie 2005, în special articolul 4 alineatul (3),
(1) Regulamentul (CE) nr. 1698/2005 al Consiliului [1] definește normele generale care reglementează sprijinul comunitar în favoarea politicii de dezvoltare rurală pentru perioada de programare 2007-2013 și stabilește priorități și măsuri în materie.
(2) Este necesar să se adapteze aceste norme generale și aceste măsuri pentru a permite punerea lor în aplicare în Bulgaria și în România de la data aderării acestor țări la Uniunea Europeană.
(3) Regulamentul (CE) nr. 1698/2005 prevede o axă Leader obligatorie în orice program de dezvoltare rurală, axă care trebuie să reprezinte un procent minim din contribuția FEADR la program. Ținând seama de lipsa de experiență a Bulgariei și a României în punerea în aplicare a abordării Leader și pentru a putea realiza capacitatea locală necesară aplicării axei Leader, contribuția financiară medie de 2,5 % prevăzută pentru axa Leader ar trebui să se aplice acestor două țări în perioada 2010-2013.
(4) Pentru ca Bulgaria și România să poată beneficia până în 2013 de măsuri tranzitorii în materie de susținere a exploatațiilor de semisubzistență și a creării de grupuri de producători, este necesar ca Bulgaria și România să fie incluse pe lista țărilor beneficiare de măsurile menționate anterior.
(4a) Pentru a acorda Bulgariei și României aceleași avantaje ca și statelor membre care au aderat la Comunitate la 1 mai 2004 în ceea ce privește intensitatea maximă a ajutorului pentru investițiile efectuate pentru a se conforma cerințelor Directivei 91/676/CEE a Consiliului din 12 decembrie 1991 privind protecția apelor împotriva poluări cu nitrați proveniți din surse agricole [2], Bulgaria și România trebuie incluse pe lista țărilor care beneficiază de rata maximă de 75 %.
(5) Prin urmare, Regulamentul (CE) nr. 1698/2005 ar trebui modificat în consecință,
1. La articolul 17 alineatul (2) se adaugă următorul paragraf:
"Pentru Bulgaria și România media minimă de 2,5 % a contribuției totale din FEADR în favoarea axei 4 se respectă în perioada 2010-2013. Orice contribuție din FEADR pentru această axă în perioada 2007-2009 se ia în considerare în calculul acestui procent".
2. La articolul 20 litera (d), termenii introductivi se înlocuiesc cu următorul text:
"măsuri tranzitorii pentru Bulgaria, Republica Cehă, Estonia, Cipru, Letonia, Lituania, Ungaria, Malta, Polonia, România, Slovenia și Slovacia referitoare la:".
3. La intrările privind articolul 26 alineatul (2) din a patra coloană din anexă, al șaselea punct se înlocuiește cu următorul text:
"Din cuantumul investițiilor eligibile în statele membre care au aderat la Comunitate la 1 mai 2994, precum și în Bulgaria și în România, în scopul punerii în aplicare a Directivei 91/676/CEE a Consiliului [3] în termen de maximum patru ani de la data aderării în conformitate cu articolul 3 alineatul (2) și cu articolul 5 alineatul (1) din directiva menționată.
Prezentul regulament intră în vigoare la 1 ianuarie 2007 sub rezerva intrării în vigoare a Tratatului de aderare a Bulgariei și a României.
Adoptat la Luxemburg, 19 iunie 2006.
[2] JO L 375, 31.12.1991, p. 1. Directivă, astfel cum a fost modificată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).-
[3] JO L 375, 31.12.1991, p. 1. Directivă, astfel cum a fost modificată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).-"

References: articolul 1
 articolul 4
 articolul 17
 articolul 20
 articolul 26
 articolul 3
 articolul 5